**ამბროლაურის მუნიციპალიტეტის მეორე მოწვევის საკრებულოს**

**ოცდამეათე რიგგარეშე სხდომის**

**ო ქ მ ი №27**

*ქ. ამბროლაური, ბრატისლავა რაჭის ქ. N11 26 დეკემბერი 2022 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს ოცდამეათე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის შესაბამისად, ამბროლაურის მუნიციპალიტეტის მერის 2022 წლის 23 დეკემბრის N76-762235746, N76-762235729 და N76-762235732 წერილების (რეგისტრაციის N12-77223579-77, N12-77223577-77, N12-77223575-77 23.12.2022წ.), ამბროლაურის მუნიციპალიტეტის საკრებულოს აპარატის იურიდიული და ადამიანური რესურსების მართვის გაყოფილების ხელმძღვანელის 23 დეკემბრის N01-77223578 წერილის და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 23 დეკემბრის N:ბ77-77223572 ბრძანების შესაბამისად.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ბეჟანი დარახველიძე, ანა გურგენიძე, მაკა გოცირიძე, ხათუნა ბეშიძე. სხდომას აგრეთვე ესწრებოდა რაჭა-ლეჩხუმ ქვემო სვანეთის მხარეში სახელმწიფო რწმუნებულის პირველი მოადგილე ქრისტინე კობახიძე, რაჭა-ლეჩხუმ ქვემო სვანეთის მხარეში სახელმწიფო რწმუნებულის მოადგილე ლევან ზალკალიანი, ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, მერის თანაშემწე გიორგი ნათმელაძე, მერიის სივრცით ტერიტორიული მოწყობის სამსახურის უფროსი ერეკლე დოხნაძე, სახელმწიფო რწმუნებულის აპარატის წამყვანი სპეციალისტი ზურაბ მკერვალიშვილი, გაზეთის ,,ამბროლაურის მოამბე“ რედაქტორი დალი დარახველიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, სამხარეო ადმინისტრაციის, გუბერნატორის მოადგილეებს ქრისტინე ქურციკიძეს და ლევან ზალკანიანს, მუნიციპალიტეტის მერს, მოწვეულ სტუმრებს და აღნიშნა, რომ ამ კვირაში არის ორი სხდომა, მიმდინარე რიგგარეშე სხდომა და ოთხშაბათს, 28 დეკემბერს მორიგი სხდომა. მორიგი სხდომით დავასრულებთ მიმდინარე 2022 წელს, როგორც დატვირთულს, ნაყოფიერ წელს. 2022 წელს იყო წარმატებები, ხელის შემშლელი გარემოებებიც, მაგრამ მთლიანობაში შეგვიძლია ვთქვათ რომ ნაყოფიერი წელი იყო. ბატონი ზვიად მხეიძეც ისაუბრებს და შეაჯამებს 2022 წლის შედეგებს. რაც შეეხება ინფრასტრუქტურულ მიმართულებით ბოლოში გავდივართ წარმატებით, ვემზადებით 2023 წლისთვის, მიუხედავად იმისა, რომ გამოცხადდა დასვენების დღეები ალბათ მაინც მოგვიწევს აქტიურობა. მან ისაუბრა ინფრასტრუქტურის კუთხით არსებულ პრობლემებზე, რომელიც მეორე ტრანშით გამოყოფილი თანხის დაგვიანებით ჩარიცხვამ გამოიწვია, იმედია ეს მომავალში არ იქნება და დროულად დაფინანსდება ყველა პროექტი, მთავარი ჩვენ მზად გვქონდეს პროექტები. წინა რიგგარეშე სხდომაზე დავამტკიცეთ 2023 წლის ბიუჯეტი, რომელიც საკმაოდ სოლიდურია და როგორც მიმდინარე წელს წლის მანძილზე საკმაოდ დიდ მატება გვექნება.

ასლან საგანელიძემ დაადასტურა კვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ,,ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობის განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებლები ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

*თამარ ქევანაშვილი - ამბროლაურის მუნიციპალიტეტის მერიის ადმინისტრაციული სამსახურის უფროსის მოვალეობის შემსრულებელი*

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის N97 განკარგულებაში ცვლილების შეტანის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებლები ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

*თამარ ქევანაშვილი - ამბროლაურის მუნიციპალიტეტის მერიის ადმინისტრაციული სამსახურის უფროსის მოვალეობის შემსრულებელი*

1. ,,ამბროლაურის მუნიციპალიტეტის საკრებულოს თანამდებობის პირთა თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 14 ნოემბრის N07 დადგენილებაში ცვლილებების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის საკრებულოს თავმჯდომარე*

1. ,,ამბროლაურის მუნიციპალიტეტის საკრებულოს პირველადი სტრუქტურული ერთეულის-საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის საკრებულოს თავმჯდომარე*

1. ,,ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის N22 დადგენილებაში ცვლილების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის საკრებულოს თავმჯდომარე*

6. „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან“ ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ერეკლე დოხნაძე - ამბროლაურის მუნიციპალიტეტის მერიის პირველადი სტრუქტურული ერთეული - სივრცითი მოწყობისა და ინფრასტრუქტურის სამსახურის უფროსი*

7. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის №24 დადგენილებაში ცვლილებების შეტანის თაობაზე''

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

1. „ამბროლაურის მუნიციპალიტეტის 2023 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის №27 დადგენილებაში ცვლილებების შეტანის თაობაზე''

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის უფროსი*

ასლან საგანელიძემ დღის წესრიგის კენჭისყრამდე განმარტება გააკეთა წარმოდგენილ სახელფასო სარგოების პროექტზე, კერძოდ აღნიშნა, როგორც პრემიერის ინიციატივაა სახელფასო სარგოების მატება უნდა განხორციელდეს მხოლოდ 10%-ით, მუნიციპალიტეტის სურვილი იყო სხვა მუნიციპალიტეტებთან მიმართებაში არსებული დისბალანსი გასწორებულიყო და გათანაბრებულიყო სახელფასო სარგოები, მაგრამ ვერ მოხერხდა. მან აღნიშნა, რომ ქვეყნის მასშტაბით არის სამი კატეგორიის სახელფასო კალათა, პირველ კალათში გაერთიანებული არიან თვითმმართველი ქალაქები და დიდი მუნიციპალიტეტები, მეორე კალათში კი გაერთიანებული ვართ ჩვენ და სხვა დანარჩენი მუნიციპალიტეტები და მესამე კალათში გაერთიანებულია ის მუნიციპალიტეტები, სადაც ვერ ვრცელდება საქართველოს იურისდიქცია, მაგრამ არის საქართველოს შემადგენლობაში. ფინანსთა სამინიტროს რეკომენდაციის საფუძველზე ვერ განხორციელდა ამ სახელფასო სარგოების გათანაბრება, გამომდინარე აქედან განხორციელდა სახელფასო სარგოების ცვლილება, დაკორექტირება, უნდა დამტკიცდეს მხოლოდ ხელფასის 10%-იანი მატება, თუმცა სამომავლოდ მოხდება ამ საკითხზე მუშაობა მუნიციპალიტეტის და მხარის გუბერნატორის ჩართულობით, რომ ეს განსხვავება ძირითადად საჯარო მოხელეების ხელფასების სამომავლოდ გასწორდეს. სამხარეო ადმინისტრაციის, გუბერნატორის მხრიდან არის მზაობა, დაპირება რომ ეს ხელფასების სხვაობა გასწორდეს.

 ასლან საგანელიძემ კენჭი უყარა წარდგენილ დღის წესრიგს.

კენჭისყრის შედეგად მომხრე:25; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება ,,ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობის განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე

*პროექტი თან ერთვის*

ბეჟან კობახიძე მიესალმა საკრებულოს სხდომის დამსწრე წევრებს, მოწვეულ სტუმრებს და საკრებულოს წარუდგინა პროექტი. მან აღნიშნა, რომ წინა საკრებულოს სხდომაზე დამტკიცდა 2023 წლისთვის საჯარო მოსამსახურეების სახელფასო სარგოების ოდენობა, სადაც განმარტება გავაკეთე თუ როგორ განისაზღვრა სარგოები, ვინაიდან მთელი ქვეყნის მასშტაბით განხორციელდა მხოლოდ 10%-ით ხელფასის მატება, ჩვენ დავაკორექტირეთ თანამდებობრივი სარგოები და ყველა საჯარო მოხელეს 10%-ით მოემატება ხელფასი.

ამირან ლომთაძემ აღნიშნა, რომ წინა სხდომაზე როდესაც ეს საკითხები განიხილებოდა და დამტკიცდა დავაზუსტეთ იყო თუ არა ეს საკითხები შეთანხმებული, გავლილი იყო თუ არა კონსულტაციები ფინანსთა სამინისტროსთან და პასუხად მივიღეთ, რომ იყო შეთანხმებული, თუმცა ითქვა, რომ შეიძლება შეცვლილიყო. აქედან გამომდინარე დასვა შეკითხვა რომელი კანონის საფუძველზე ხდება ხელფასის შემცირება?

სოსო ჭელიძემ დასვა შეკითხვა როდის უნდა შეთანხმებულიყო საკითხი უკვე რომ აიტვირთა და გამოქვეყნდა, თუ ატვირთვამდე და გამოქვეყნებამდე?

 ბეჟან კობახიძემ განმარტა, რომ ვინაიდან მთელი ქვეყნის 10%-იანი მატებაა, ჩვენი მუნიციპალიტეტის დადგენილება განსხვავებული ჩანდა და ჩვენც10%-იანი მატება ავსახეთ.

ამირან ლომთაძემ აღნიშნა, რატომ ვიჩქარეთ, რატომ მივიღეთ და რადგან მივიღეთ განგვიმარტეთ რომელი კანონის, რომელი მუხლით ვამცირებთ თანამდებობრივ სარგოებს? თეორიულად ხომ შესაძლებელია რომელიმე საჯარო მოხელემ რომ მოითხოვოს სასამართლოს გზით კომპენსაცია შემცირებული ხელფასისთვის? რა არის ხელფასის შემცირების საფუძველი?

ბეჟან კობახიძემ განმარტა, რომ წინა სხდომაზე დამტკიცებული დადგენილება არ არის ამოქმედებული, ის ამოქმედდება 2023 წლის პირველი იანვრიდან და ძალაშიც პირველი იანვრიდან შევა.

სოსო ჭელიძემ დასვა შეკითხვა თუ ძალაში შესული არ არის გვაქვს უფლება ცვლილების შეტანის? და რადგან შეგვაქვს ცვლილება რომელი კანონით ხდება ეს ცვლილება?

ზვიად მხეიძემ განმარტა, რომ ჩვენ ერთ-ერთმა პირველებმა დავამტკიცეთ ეს დადგენილება, შემდეგ მუნიციპალიტეტებს შორის ჩვენი დადგენილება იყო განსხვავებული, ყველა სხვა დადგენილება მოიცავდა 10%-იან მატებას. კანონმდებლობით ეს დადგენილება პირველი იანვრიდან ამოქმედდება და მანამდე შევასწორეთ რეკომენდაციების საფუძველზე.

ამირან ლომთაძემ დასვა შეკითხვა დღეს, რომ საკრებულომ არ დაამტკიცოს, რა ხდება?

სოსო ჭელიძემ აღნიშნა, რომ წინა საკრებულოს სხდომაზე საკრებულოს დადგენილებები სარგოებზე ამ მიზეზით არ განვიხილეთ, ვიცოდით, გავარკვიეთ და ამოვიღეთ, თუ იგივე იქნებოდა მერიის თანამდებობრივი სარგოებიც არ გაგვეტანა და არ დაგვჭირდებოდა ცვლილების შეტანა დღეს.

ასლან საგანელიძემ აღნიშნა, რომ დასაზუსტებელი იყო საკრებულოს თანამდებობის პირების სარგოები და არ განვიხილეთ, შესაბამისად საკრებულოს აპარატიც მასთან ერთად მივაბით, რომე შემდგომში საკრებულოს თანამდებობრივი სარგოები ერთად განგვეხილა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობის განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე დადგენილების მიღების საკითხს

კენჭის ყრის შედეგად მომხრე:21; წინააღმდეგი: 4 (ამირან ლომთაძე, ბაქარ გობეჯიშვილი, სოსო ჭელიძე, მაკა გოცირიძე);

**გადაწყვიტეს:** დამტკიცდეს ,,ამბროლაურის მუნიციპალიტეტის მერიის თანამდებობის პირთა, პროფესიულ საჯარო მოხელეთა და ადმინისტრაციული ხელშეკრულებით დასაქმებულ პირთა თანამდებობრივი სარგოების ოდენობის განსაზღვრისა და საშტატო ნუსხის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N18 დადგენილებაში ცვლილების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის N97 განკარგულებაში ცვლილების შეტანის შესახებ

*პროექტი თან ერთვის*

ბეჟან კობახიძემ აღნიშნა, რომ საჯარო მოხელეების სარგოები დადგენილებით მტკიცდება, ხოლო შრომითი ხელშეკრულებით დასაქმებული მოხელეების სარგოები განკარგულებით, შესაბამისად მათი სარგოებიც მხოლოდ 10%-ით გაიზრდება და მოხდა განკარგულების დაკორექტირებული პროქტის წარმოდგენა.

ზვიად მხეიძემ განმარტა, რომ ერთადერთი თანაშემწეების სარგოებია განსხვავებული, რადგან ხელფასში ასევ ასახულია 10%-იანი მატების გარდა საწვავის ხარჯის თანხა, რადგან საწვავის ჩასხმას ამ ფორმით ვამჯობინებთ საწვავის ხარჯის ანაზღაურებას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის N97 განკარგულებაში ცვლილების შეტანის შესახებ განკარგულების დამტკიცების საკითხს.

კენჭის ყრის შედეგად მომხრე:21; წინააღმდეგი: 4 (ამირან ლომთაძე, ბაქარ გობეჯიშვილი, სოსო ჭელიძე, მაკა გოცირიძე);

**გადაწყვიტეს:** მიღებულ იქნეს „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის N97 განკარგულებაში ცვლილების შეტანის შესახებ განკარგულება

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ,,ამბროლაურის მუნიციპალიტეტის საკრებულოს თანამდებობის პირთა თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 14 ნოემბრის N07 დადგენილებაში ცვლილებების შეტანის თაობაზე

*პროექტი თან ერთვის*

ასლან საგანელიძემ აღნიშნა, რომ საკრებულოს თანამდებობის პირების სარგოებზეც ვრცელდება 10%-იანი მატება, შესაბამისად წარმოდგენილია საკრებულოს აპარატის თანამდებობრივ სარგოების 10%-იანი მატება, რადგან ეს საკითხები არ იყო განხილული, დამტკიცებული წინა სხდომაზე არ საჭიროებს დაკორექტირებას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოს თანამდებობის პირთა თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 14 ნოემბრის N07 დადგენილებაში ცვლილებების შეტანის თაობაზე დადგენილების მიღების საკითხს

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის საკრებულოს თანამდებობის პირთა თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 14 ნოემბრის N07 დადგენილებაში ცვლილებების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ,,ამბროლაურის მუნიციპალიტეტის საკრებულოს პირველადი სტრუქტურული ერთეულის-საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოს პირველადი სტრუქტურული ერთეულის-საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილების შეტანის თაობაზე დადგენილების მიღების საკითხს

კენჭის ყრის შედეგად მომხრე:21; წინააღმდეგი: 4 (ამირან ლომთაძე, ბაქარ გობეჯიშვილი, სოსო ჭელიძე, მაკა გოცირიძე);

**გადაწყვიტეს:** დამტკიცდეს ,,ამბროლაურის მუნიციპალიტეტის საკრებულოს პირველადი სტრუქტურული ერთეულის-საკრებულოს აპარატის პროფესიულ საჯარო მოხელეთა თანამდებობრივი რანგების, საშტატო ნუსხის დამტკიცების და თანამდებობრივი სარგოს ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2017 წლის 15 ნოემბრის N20 დადგენილებაში ცვლილების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ,,ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის N22 დადგენილებაში ცვლილების შეტანის თაობაზე

*პროექტი თან ერთვის*

ასლან საგანელიძემ განმარტა, რომ თანამდებობის პირების გარდა საკრებულოს წევრების უფლებამოსილების ხარჯის პროექტიც არის წარმოდგენილი, ეს ხარჯი არ არის ხელფასი, შესაბამისად არ ეხება მას 10%-იანი მატება და არც საკრებულოს თავმჯდომარის ხელფასის პროცენტულობით განისაზღვრება, როგორც ეს ადრე კანონმდებლობით იყო განსაზღვრული. ხარჯი 5 აქტივობაში ჩართულობით გამოითვლება და მაქსიმალური ოდენობა 800 ლარამდე ანაზღაურდება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის N22 დადგენილებაში ცვლილების შეტანის თაობაზე დადგენილების მიღების საკითხს

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის N22 დადგენილებაში ცვლილების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან“ ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ

*პროექტი თან ერთვის*

ზვიად მხეიძემ აღნიშნა, როგორც ყოველთვის საკრებულოს მიერ ხდება იმ პროექტების მოწონება, რომელიც ბიუჯეტშია ჩასმული და მუნიციპალიტეტის მიერ იგეგმება მისი განხორციელება 2023 წელს. მან ისაუბრა ინფრასტრუქტურულ მიმართულებაზე, ბოლომდე იყო ხარვეზები დიდ პროექტებთან დაკავშირებით, ათვისების მხრივ, გამოსწორების პროცესშია ეს პროექტები, იმედია მოგვარდება და ყველა თანხა გაიცემა, აისახება ბიუჯეტში. მან ყურადღება გაამახვილა იმ პროექტებზე, რომელიც დასრულდა, სხვავის, ნიკორწმინდის გზის რეაბილიტაციის სამუშაოებზე, ასევე სრულდება სოფელ ჟოშხის გზის რეაბილიტაცია, ხარვეზებია სანაპიროს მოწყობის და ბრატისლავა რაჭის ქუჩის სამუშაოებზე.

სოსო ჭელიძემ დასვა შეკითხვა რამდენი პროცენტია შესრულება? პროექტის დასრულების შემდეგ იქნება საავტომობილო გზაა სანაპიროზე? სატვირთოების მოძრაობა იქნება დასაშვები? კოსტავას ქუჩაზე კანონით სატვირთოს მოძრაობა არ შეიძლება, ჭავჭავაძის ქუჩა დაიტვირთება.

ზვიად მხეიძემ განმარტა, რომ სანაპიროს ქუჩის სამუშაოების შესრულება 90%-ია, სამუშაოები სავარაუდოდ მალე დასრულდება, საჭიროების შემთხვევაში დაუშვებთ ავტომობილების მოძრაობას, სატვირთოები არ იმოძრავებენ, ისინი შემოვლითი გზით, ჭავჭავაძის ქუჩით ისარგებლებენ, დაკვირვების შედეგად, როგორც უმჯობესი იქნება მუნიციპალიტეტისთვის და ხალხისთვის ისეთ გადაწყვეტილებას მივიღებთ ავტომობილების მოძრაობისთვის. მან აღნიშნა, რომ სანაპიროზე მოეწყობა დასასვენებელი ადგილები, კაფეები და არ იქნება ესთეტიკურად მანქანების მოძრაობა დასაშვები.

ზვიად მხეიძემ საკრებულოს წარუდგინა განკარგულებით განსაზღვრული პროექტების ნუსხა და თითოეულზე გააკეთა განმარტება.

პროექტებთან დაკავშირებით საკრებულოს წევრებმა გამოთქვეს თავის მოსაზრებები, კერძოდ: ანა გურგენიძემ მოითხოვა დაზუსტება სოფელ ხოტევში ,,ნასხვრეტას წყაროს“ კეთილმოწყობის სამუშაოები რომელ ტერიტორიაზე უნდა განხორციელდეს, წყაროს მოპირდაპირე მხარეს არის მეწყერი, გზა ჩადის ხეობაში და შეუძლებელია, არის შესაბამისი დასკვნა?

ამირან ლომთაძემ დასვა შეკითხვა მუნიციპალიტეტის შესაბამისი სამსახურის მიერ არის შედგენილი პროექტი? პროექტი მისაღებია, კარგია, ყოველთვის სურვილი იყო რომ ის წყარო მოწესრიგებულიყო.

ასლან საგანელიძემ და ზვიად მხეიძემ განმარტეს, რომ პროექტი შესაბამის სპეციალისტების მიერ არის მომზადებული, ასევ არის გეოლოგების დასკვნა.

დავით გოგსაძემ ისაუბრა პროექტის სიკარგეზე და აღნიშნა, რომ ოთხი სოფლის მოსახლეობა ისარგებლებს ამ პროექტით.

ასლან საგანელიძემ განმარტა, რომ საკრებულო იწონებს ამ პროექტებს, როდესაც შესაძლებელი გახდება ამ პროექტების განხორციელება, ყველას პრეზენტაციას განვიხილავთ. მან ასევ ისაუბრა ხოტევის წყაროს მოდინებით გზის დაზიანების პრობლემებზე და მისი მოწესრიგების შედეგად ეს პრობლემა მოგვარდება.

ანა გურგენიძემ აღნიშნა, რომ უნდა ვნახოთ ყველა პროექტის პრეზენტაცია. მან ასევე ისაუბრა მიმდებარე ხიდის დაზიანების საკითხზე.

ზვიად მხეიძემ ყურადღება გაამახვილა ყოფილი საჯარო რეესტრის შენობის რეაბილიტაციის პროექტზე, რაზეც ზაალ მეტრეველმა აღნიშნა, რომ ის შენობა შენების პროცესშიც პრობლემური იყო სხვადასხვა გარემოებების გამო და ისაუბრა ამ პრობლემებზე.

ზაალ მეტრეველმა და ამირან ლომთაძემ ისაუბრეს მშენებლობის და შენობების რეაბილიტაციის პროცესების ხარვეზებზე. ყოველი პროექტის დასრულების შემდეგ ისევ რეაბილიტაციის პროცესებია საჭირო.

ქრისტინე კობახიძემ ისაუბრა საავადმყოფოს შენობის ხარვეზებზე, რომ შენობას არ გააჩნია საძირკველი და მიმდინარებს ამ საკითხზე მუშაობა.

ზვიად მხეიძემ გააგრძელა საკრებულოს წინაშე პროექტების ნუსხის წარდგენა.

ასლან საგანელიძემ ყურადღება გამახვილა სოფელ კვაცხუთში ,,ხიდიკრის კლდეკარის“ განათების მოწყობის პროექტზე და აღნიშნა, რომ სოფელ კვაცხუთში ხიდიკრის კლდეკარი არ არის, სასურველია პროექტში იყოს მხოლოდ ,,ხიდიკრის კლდეკარი“.

ზვიად მხეიძემ დარჩენილი პროექტების ჩამონათვალი გააცნო საკრებულოს, თითოეულზე გააკეთა განმარტება და აღნიშნა, რომ ყველა პროექტის პრეზენტაციას წარუდგენს საკრებულოს. ასევ დააზუსტა თუ რა სამუშაოებს მოიცავს აგრარული ბაზრის რეკონსტრუქცია-რეაბილიტაციის სამუშაოები.

ესმა მაისაშვილმა ისაუბრა საგადასახადოს მომსახურების ამბროლაურში განთავსების საჭიროებაზე, აუცილებელია გამოიყოს შენობა და განთავსდეს საგადასახდო ამბროლაურში.

ასლან საგანელიძემ და ზვიად მხეიძემ განმარტეს, რომ ყოფილი საჯარო რეესტრის შენობა იყო ავარიული, რის გამოც გავიდა საგადასახადო სამსახური ამბროლაურიდან, შენობა რომ გარემონტდება კვლავ გააგრძელებს მუშაობას.

ანა გურგენიძემ მოითხოვა ყველა პროექტის განხილვა და პრეზენტაციის მოწყობა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან“ ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ განკარგულების დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** მიღებულ იქნეს „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან“ ამბროლაურის მუნიციპალიტეტში 2023 წელს განსახორციელებელი პრიორიტეტული პროექტების დაფინანსების მიზნით მომზადებულ საპროექტო წინადადებების მოწონების შესახებ განკარგულება

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის №24 დადგენილებაში ცვლილებების შეტანის თაობაზე''

*პროექტი თან ერთვის*

ბეჟან კობახიძემ აღნიშნა, რომ მიმდინარე წლის ბიუჯეტის ცვლილების პროექტში სამი მიმართულებით ცვლილებაა ასახული, კერძოდ: სასამართლო გადაწყვეტილების შედეგად შემცირდა კომპანიის საჯარიმო თანხა შემცირებული, განსხვავებული თანხების გასაცემი ხარჯის ასახვაა; აიპი საჭიდაო კლუბის ,,ფალავნის“ საპრემიო თანხების ასახვა, რაც ყველა თანამშრომლის პრემირებას ითვალისწინებს, ასევეა ასახული მერიის და საკრებულოს თანამშრომლების პრემირების თანხები, შრომის ანაზღაურების მუხლში არსებული ეკონომიის ხარჯზე; შესაძლებელია 70%-ის ფარგლებში გაიცეს წახალისების თანხები.

ზვიად მხეიძემ და ბეჟან კობახიძემ აღნიშნეს, რომ 2022 წლის ბიუჯეტი 25 მილიონიაინი ხარჯით დასრულდა, რაშიც წვლილი თითოეული თანამშრომლისაა, მათ გაეზარდათ შრომა, ვალდებულება და უფლებამოსილებები, რის გამოც იმსახურებს თითოეული წახალისებას.

ამირან ლომთაძემ აღნიშნა, რომ ფრაქცია ,,ერთიანი ნაციონალური მოძრაობა“ მხოლოდ აიპი საჭიდაო კლუბი ფალავანის“ წახალისების საკითხს უჭერს მხარს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის №24 დადგენილებაში ცვლილებების შეტანის თაობაზე'' დადგენილების პროექტის დამტკიცების საკითხს.

კენჭის ყრის შედეგად მომხრე:23; წინააღმდეგი: 2 (ამირან ლომთაძე, ანა გურგენიძე);

**გადაწყვიტეს:** დამტკიცდეს ამბროლაურის მუნიციპალიტეტის 2023 წლის პროგრამული ბიუჯეტის დამტკიცების შესახებ დადგენილება.

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2023 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის №27 დადგენილებაში ცვლილებების შეტანის თაობაზე''

*პროექტი თან ერთვის*

ბეჟან კობახიძემ აღნიშნა, რომ აღნიშნა, რომ 2023 წლის ბიუჯეტის ცვლილება მოიცავს შესაბამისად თანამდებობრივი სარგოების შემცირებისა სახელფასო ფონდის შემცირებას, შემცირებული თანხები კინ მიიმართა ინფრასტრუქტურული მიმართულებით. მან საკრებულოს წარუდგინა ის მიმართულებები სადაც თანხები გადანაწილდა.

სოსო ჭელიძემ დასვა შეკითხვა შენიშვნის მირების შემთხვევაში ხომ ისევ მოგვიწევს თანხების დაბრუნება სახელფასო მუხლში, ხომ არ ვიჩქარეთ ბიუჯეტში ცვლილება?

ბეჟან კობახიძემ განმარტა, რომ სახელფასო ფონდშიც უნდა დაფიქსირებულიყო 10%-იანი მატება, რადგან ეს ფონდი მეტი იყო, თანხების გადანაწილება აუცილებლად უნდა განგვეხორციელებინა. საჭიროების შემთხვევაში კი დავაბრუნებთ ან 2022 წლის ნაშთიდან მოვახდენთ სახელფასო ფონდის შევსებას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2023 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის №27 დადგენილებაში ცვლილებების შეტანის თაობაზე'' დადგენილების პროექტის დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცდეს „ამბროლაურის მუნიციპალიტეტის 2023 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2022 წლის 16 დეკემბრის №27 დადგენილებაში ცვლილებების შეტანის თაობაზე'' დადგენილება.

 ასლან საგანელიძემ აღნიშნა, რომ ქრისტინე კობახიძეს აქვს ერთი საინტერესო განცხადება.

 ქრისტინე კობახიძემ განცხადება გააკეთა ჭუთხაროს სათხილამურო ზონის მოწყობის პროექტის დაწყების თაობაზე. ისაუბრა ამ პროექტის მნიშვნელობაზე, პროექტის ფარგლებში მნიშვნელოვანი გეგნ-გეგმის მომზადების თაობაზე და რაჭა-ლეჩხუმის რეგიონის პრიორიტეტულ რეგიონად გახდომის საკითხებზე.

 საკრებულოს წევრებმა აღნიშნეს, რომ ეს მართლაც მნიშვნელოვანი პროექტია, როგორც რეგიონისთვის ასევე მთელი ქვეყნისთვის.

 ბაკურ სანთელაძემ განცხადება გაგაკეთა სოფელ ჭრებალოში საახალწლო ნაძვის ხის ზეიმის მოწყობის თაობაზე და 30 დეკემბერს ყველა საკრებულოს დამსწრე წევრების მიწვევის თაობაზე.

სხდომის ოქმს სხდომის [აუდიო ჩან აწერი CD დისკზე ჩაწერილი](26.12.2022w..wav) თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე